text: Billund Lufthavn fortsætter væksten i august
  01 september 2016 kl. 09.50
  August måned bød på fortsat stigende passagertal i Billund Lufthavn.
  I august måned rejste 324.739 passagerer ud og ind af  Billund Lufthavn. Det er en stigning på 9.146 passagerer.
  Mønstret med flere rejsende med rutefly og færre med charterselskaberne fortsætter. Det fremgår af den månedsstatistik, som lufthavnen netop har offentliggjort.
  
  Udenrigsruterne havde 206.308 passagerer, hvilket er 14.882 flere end i august 2015, mens chartertrafikken havde 104.704 passagerer, hvilket er et fald på 5.785 passagerer.  Faldet skyldes dog alene, at der sidste år var fem weekender i august måned mod fire i 2016.
  Weekenderne er helt afgørende, da  halvdelen af alle chartergæster rejser på lørdage eller søndage, så derfor forekommer der en del udsving hen over året afhængig af, hvordan weekenddagene falder. Men hvis man ser hen over året som helhed, ser antallet af charterrejsende  ganske stabilt ud.
  